GREEK SUPREME COURT DECISION

Decision ID: 27/2024
Decision Number: 27
Decision Year: 2024
Department: Ποινικό (ΣΤ)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ ΣΤ' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Γεωργία Κατσιμαγκλή, Προεδρεύουσα Αρεοπαγίτη (σύμφωνα με την υπ' αριθμ. 323/2023 πράξη της Προέδρου του Αρείου Πάγου), Ελένη Μπερτσιά, Διονύσιο Παλλαδινό - Εισηγητή, Παναγιώτα Πασσίση και Κωνσταντίνα Νάκου, Αρεοπαγίτες. Συνήλθε σε δημόσια συνεδρίαση στο Κατάστημά του στις 7 Νοεμβρίου 2023, με την παρουσία του Αντεισαγγελέως του Αρείου Πάγου Βασιλείου Παππαδά (γιατί κωλύεται η Εισαγγελέας) και του Γραμματέως Χαράλαμπου Αθανασίου, για να δικάσει την αίτηση του αναιρεσείοντος - κατηγορουμένου Κ. Κ. του Δ., κρατούμενου στο Κατάστημα Κράτησης …, που δεν εμφανίστηκε, για αναίρεση της υπ'αριθμ. 39/2021 αποφάσεως του Μικτού Ορκωτού Εφετείου Καλαμάτας. Με υποστηρίζοντες την κατηγορία τους: 1. G. D. του P., κάτοικο ... και 2. Ι. Π. του Χ., κάτοικο ..., που δεν εμφανίστηκαν. Το Μικτό Ορκωτό Εφετείο Καλαμάτας με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεση αυτής, για τους λόγους που αναφέρονται στην από 17-11-2021 αίτησή του αναιρέσεως, η οποία καταχωρίστηκε στο οικείο πινάκιο με τον αριθμό 138/23. Αφού άκουσε Τον Αντεισαγγελέα, που πρότεινε να απορριφθούν το αίτημα αναβολής και ως ανυποστήρικτη η κρινόμενη αίτηση αναιρέσεως.

Judges: Γεωργία Κατσιμαγκλή, Ελένη Μπερτσιά, Διονύσιο Παλλαδινό - Παναγιώτα Πασσίση, Κωνσταντίνα Νάκου

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ ΣΤ' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Γεωργία Κατσιμαγκλή, Προεδρεύουσα Αρεοπαγίτη (σύμφωνα με την υπ' αριθμ. 323/2023 πράξη της Προέδρου του Αρείου Πάγου), Ελένη Μπερτσιά, Διονύσιο Παλλαδινό - Εισηγητή, Παναγιώτα Πασσίση και Κωνσταντίνα Νάκου, Αρεοπαγίτες. Συνήλθε σε δημόσια συνεδρίαση στο Κατάστημά του στις 7 Νοεμβρίου 2023, με την παρουσία του Αντεισαγγελέως του Αρείου Πάγου Βασιλείου Παππαδά (γιατί κωλύεται η Εισαγγελέας) και του Γραμματέως Χαράλαμπου Αθανασίου, για να δικάσει την αίτηση του αναιρεσείοντος - κατηγορουμένου Κ. Κ. του Δ., κρατούμενου στο Κατάστημα Κράτησης …, που δεν εμφανίστηκε, για αναίρεση της υπ'αριθμ. 39/2021 αποφάσεως του Μικτού Ορκωτού Εφετείου Καλαμάτας. Με υποστηρίζοντες την κατηγορία τους: 1. G. D. του P., κάτοικο ... και 2. Ι. Π. του Χ., κάτοικο ..., που δεν εμφανίστηκαν. Το Μικτό Ορκωτό Εφετείο Καλαμάτας με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεση αυτής, για τους λόγους που αναφέρονται στην από 17-11-2021 αίτησή του αναιρέσεως, η οποία καταχωρίστηκε στο οικείο πινάκιο με τον αριθμό 138/23. Αφού άκουσε Τον Αντεισαγγελέα, που πρότεινε να απορριφθούν το αίτημα αναβολής και ως ανυποστήρικτη η κρινόμενη αίτηση αναιρέσεως.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Κατά το άρθρο 515 παρ. 1 εδ. α' του ΚΠοινΔ, με αίτηση ενός από τους διαδίκους ή του εισαγγελέα μπορεί το Δικαστήριο του Αρείου Πάγου, σε ιδιαίτερα εξαιρετικές περιπτώσεις, να αναβάλει για μια μόνο φορά τη συζήτηση σε ρητή δικάσιμο. Στην προκείμενη περίπτωση, όπως προκύπτει από τα ταυτάριθμα με την παρούσα απόφαση πρακτικά συνεδρίασης, κατά την εκφώνηση της υπόθεσης εμφανίσθηκε ως άγγελος η συνήγορος Μαρία-Παναγιώτα Καρασαντέ και υπέβαλε αίτημα αναβολής της συζήτησης της υπό κρίση αναίρεσης προκειμένου να διορίσει ο αναιρεσείων συνήγορο. Όπως, όμως, προκύπτει από την 468/21-3-2023 απόφαση αυτού του Δικαστηρίου, η υπόθεση αυτή είχε αναβληθεί από τη δικάσιμο της 21-3-2023 για τη σημερινή και, επομένως, σύμφωνα με τη διάταξη που προπαρατέθηκε, δεύτερη αναβολή δεν επιτρέπεται για κανένα λόγο. Κατά συνέπεια, το αίτημα αναβολής της συζήτησης της υπό κρίση αίτησης αναίρεσης πρέπει να απορριφθεί. Κατά τη διάταξη του άρθρου 512 παρ. 1 εδ. γ' και εδ.δ' του ΚΠοινΔ, ο εισαγγελέας του Αρείου Πάγου κλητεύει τον αναιρεσείοντα και τους υπόλοιπους διαδίκους, με κλήση που επιδίδεται σύμφωνα με τα άρθρα 155-162 και μέσα στην προθεσμία του άρθρου 166, στο ακροατήριο του δικαστηρίου του Αρείου Πάγου, ενώ, κατά τη διάταξη της παρ. 3 εδ. α' του ίδιου άρθρου, οι διάδικοι παρίστανται στη συζήτηση με συνήγορο. Εξάλλου, κατά διάταξη του άρθρου 515 παρ. 1 εδ.β', σε περίπτωση που το δικαστήριο του Αρείου Πάγου αναβάλει τη συζήτηση της υπόθεσης σε ρητή δικάσιμο, όλοι οι διάδικοι οφείλουν να εμφανιστούν χωρίς νέα κλήτευση, ακόμη και αν δεν ήταν παρόντες κατά τη δημοσίευση της αναβλητικής απόφασης. Περαιτέρω, κατά τη διάταξη του άρθρου 514 εδ. α' του ΚΠοινΔ, αν δεν εμφανιστεί ο αναιρεσείων, η αίτησή του απορρίπτεται ως ανυποστήρικτη. Από τις διατάξεις αυτές, προκύπτει ότι, αν κατά τη συζήτηση της αίτησης αναίρεσης δεν εμφανιστεί στο ακροατήριο του Αρείου Πάγου ο αιτών την αναίρεση, ήτοι δεν εμφανιστεί προσηκόντως με συνήγορο ή δεν εκπροσωπηθεί από συνήγορο, αν και κλητεύθηκε νόμιμα και εμπρόθεσμα, σύμφωνα με τα άρθρα 155 έως 162 του ΚΠοινΔ και μέσα στην προθεσμία που ορίζει το άρθρο 166 του ίδιου Κώδικα, για να παραστεί, η αίτηση αναίρεσης απορρίπτεται και επιβάλλονται στον αναιρεσείοντα, κατά το άρθρο 578 παρ. 1 του ΚΠοινΔ, τα δικαστικά έξοδα. Στην προκειμένη περίπτωση, μετά την, κατά τα ανωτέρω, απόρριψη του αιτήματος αναβολής, ο αναιρεσείων δεν παρέστη προσηκόντως στο ακροατήριο, ως μη εκπροσωπηθείς από συνήγορο, όπως επιβάλλεται, κατά τα εκτεθέντα στην προηγηθείσα νομική σκέψη, και συνακόλουθα είναι δικονομικά απών. Περαιτέρω, όπως προκύπτει από το με ημεροχρονολογία 21-2-2023 αποδεικτικό επίδοσης που συντάχθηκε αρμοδίως από την Α. Κ., υπάλληλο του Καταστήματος Κράτησης …, επιδόθηκε στον ίδιο προσωπικά, σύμφωνα με τις διατάξεις των άρθρων 155 παρ. 2 εδ. και 159 εδ. α', η κλήση 138/21-2-2023 του Εισαγγελέα του Αρείου Πάγου, για να παραστεί δια συνηγόρου στο ακροατήριο του Δικαστηρίου αυτού προς συζήτηση της κρινόμενης αναίρεσης για τη δικάσιμο της 21-3-2023, οπότε είχε προσδιοριστεί η από 17-11-2021 (ασκηθείσα με δήλωση ενώπιον του Διευθυντή του Καταστήματος Κράτησης …, για την οποία συντάχθηκε η με αριθμό 138/2021 έκθεση, αίτηση για αναίρεση της απόφασης 39/12-11-2021 του Μικτού Ορκωτού Εφετείου Καλαμάτας, με την οποία καταδικάστηκε σε δεύτερο βαθμό για τις πράξεις α) της απόπειρας ανθρωποκτονίας σε ήρεμη ψυχική κατάσταση κατά συρροή, β) της παράνομης οπλοφορία και γ) της οπλοχρησίας και του επιβλήθηκε συνολική ποινή κάθειρξης δεκαοκτώ (18) ετών και έξι (6), με τη μνεία ότι αν δεν παραστεί στη δίκη με συνήγορο η αναίρεσή του θα απορριφθεί ως ανυποστήρικτη. Κατά την ως άνω δικάσιμο αναβλήθηκε η συζήτηση της υπόθεσης, με την 468/2023 απόφαση του Δικαστηρίου αυτού για την αναφερόμενη στην αρχή της παρούσας δικάσιμο. Με τα δεδομένα αυτά και, εφόσον: α) μετά την, κατά τα ανωτέρω, απόρριψη του αιτήματος αναβολής, ο αναιρεσείων δεν εμφανίστηκε στο ακροατήριο του Δικαστηρίου, ούτε εκπροσωπήθηκε από πληρεξούσιο δικηγόρο προκειμένου να υποστηρίξει την αίτησή του για αναίρεση της ως άνω απόφασης, β) ο αναιρεσείων κλητεύθηκε νόμιμα και εμπρόθεσμα, όπως προαναφέρθηκε, για να παρασταθεί δια συνηγόρου στο ακροατήριο του Δικαστηρίου αυτού κατά την αναφερόμενη στην αρχή της απόφασης αυτής δικάσιμο (7-11-2023), γ) δεν συντρέχει περίπτωση αυτεπάγγελτης εφαρμογής, κατά το άρθρο 511 εδ. γ' του ΚΠοινΔ, επιεικέστερου νόμου, πρέπει η υπό κρίση αίτηση αναίρεσης να απορριφθεί. Τέλος, πρέπει να επιβληθούν στον αναιρεσείοντα τα δικαστικά έξοδα της παρούσας δίκης (άρθρο 578 παρ. 1 του ΚΠοινΔ), κατά τα οριζόμενα ειδικότερα στο διατακτικό.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Απορρίπτει την από 17-11-2021, αίτησή του Κ. Κ. του Δ., κατοίκου … και ήδη κρατούμενου στο Κατάστημα Κράτησης …, για αναίρεση της απόφασης 39/12-11-2021 του Μικτού Ορκωτού Εφετείου Καλαμάτας. Επιβάλλει στον αναιρεσείοντα τα έξοδα της ποινικής διαδικασίας, που ανέρχονται στο ποσό των διακοσίων πενήντα (250) ευρώ. Κρίθηκε και αποφασίσθηκε στην Αθήνα στις 5 Δεκεμβρίου 2023. Δημοσιεύθηκε στην Αθήνα σε δημόσια συνεδρίαση στο ακροατήριό του στις 9 Ιανουαρίου 2024. Η ΠΡΟΕΔΡΕΥΟΥΣΑ ΑΡΕΟΠΑΓΙΤΗΣ Ο ΓΡΑΜΜΑΤΕΑΣ << Επιστροφή Πρωτότυπο κείμενοΑξιολογήστε αυτήν τη μετάφρασηΤα σχόλιά σας θα χρησιμοποιηθούν για τη βελτίωση της Μετάφρασης Google

LEGAL REFERENCES
Articles Referenced: άρθρο 515 παρ. 1 εδ. α', άρθρου 512 παρ. 1 εδ. γ', άρθρα 155, άρθρου 166, άρθρου 515 παρ. 1 εδ.β', άρθρου 514 εδ. α', άρθρο 166, άρθρο 578 παρ. 1, άρθρων 155 παρ. 2 εδ. και, άρθρο 511 εδ. γ', άρθρα 155 έως 162, άρθρο 515, άρθρου 512, άρθρου 515, άρθρου 514, άρθρο 578, άρθρων 155, άρθρο 511
Article Codes: ΠΚ
Law References: nan
Total Articles Cited: 13

DATES MENTIONED: 17-11-2021|21-3-2023|21-2-2023|12-11-2021|7-11-2023|07-11-2023|05-12-2023|09-01-2024

SOURCE: https://areiospagos.gr/nomologia/apofaseis_DISPLAY.asp?cd=UNUEI9FOT6LNQ5PIRLZ1KAS87WL8D7&apof=27_2024&info=ΠΟΙΝΙΚΕΣ -  ΣΤ